അതിവേഗ റെയില് മുന്നോട്ട് 33,700 കോടി ബാദ്ധ്യത കേരളം ഏല്ക്കും തിരുവനന്തപുരം: സെമിഹൈസ്പീഡ് റെയിലിന് വേണ്ട 33,700 കോടി രൂപ വിദേശ വായ്പയുടെ ബാദ്ധ്യത ഏറ്റെടുക്കാമെന്ന് മുഖ്യമന്ത്രി പിണറായി വിജയന് ഡല്ഹിയില് നേരിട്ടെത്തി കേന്ദ്ര സര്ക്കാരിന് ഉറപ്പുനല്കിയതോടെ വികസനക്കുതിപ്പിന് വഴിതുറക്കുന്ന സ്വപ്ന പദ്ധതി പ്രതീക്ഷയുടെ ട്രാക്കില്. റെയില് വന്നാല് നാല് മണിക്കൂറില് തിരുവനന്തപുരംകാസര്കോട് യാത്ര സാദ്ധ്യമാകും. കൂടിക്കാഴ്ചയില് റെയില്വേ മന്ത്രി അശ്വനി വൈഷ്ണവ് വായ്പാ ബാദ്ധ്യത കേന്ദ്രമേല്ക്കില്ലെന്ന് വ്യക്തമാക്കിയതോടെയാണ് മുഖ്യമന്ത്രി സന്നദ്ധത അറിയിച്ചത്. മന്ത്രിസഭയുടെ അനുമതിയോടെ, കേന്ദ്രത്തിന് സത്യവാങ്മൂലം ഉടന് അയയ്ക്കും. തിരിച്ചടവിന് സംസ്ഥാനം പരാജയപ്പെട്ടാല് ബാദ്ധ്യതയേല്ക്കുമെന്ന് എല്ലാ വിദേശവായ്പകള്ക്കും കേന്ദ്രം രേഖാമൂലം ഉറപ്പുനല്കാറുണ്ട്. ഇതാണ് സംസ്ഥാനം ഏറ്റെടുക്കുന്നത്. പദ്ധതി വിജയകരമായില്ലെങ്കില് നൂറുശതമാനം തിരിച്ചടവും സംസ്ഥാനം വഹിക്കണം. ഉറപ്പുനല്കിയതോടെ വായ്പയ്ക്ക് കേന്ദ്രാനുമതി കിട്ടാം. പക്ഷേ കേന്ദ്രം ഗാരന്റി നല്കില്ല. പദ്ധതിക്ക് നിലവില് റെയില്വേയുടെ തത്വത്തിലുള്ള അനുമതിയേയുള്ളൂ. ഇനി റെയില്വേ, ധനമന്ത്രാലയങ്ങളുടെയും പ്രധാനമന്ത്രിയുടെ ഓഫീസിന്റെയും കേന്ദ്ര കാബിനറ്റിന്റെയും അനുമതിവേണം. 975 കോടി മൂല്യമുള്ള 185 ഹെക്ടര് റെയില്വേ ഭൂമിയും 2150 കോടിയുടെ കേന്ദ്ര ഓഹരിയും വേണം. റെയില്വേ കേന്ദ്ര വിഷയമാണ്. റെയില്വേക്കും സംസ്ഥാനത്തിനും ഓഹരിയുള്ള കേരള റെയില് വികസന കോര്പ്പറേഷനാണ് സെമിഹൈസ്പീഡ് റെയിലിന്റെ നിര്മ്മാണവും നടത്തിപ്പുമെന്നതിനാല് അന്തിമാനുമതി ഉടന് ലഭിച്ചേക്കും. അഹമ്മദാബാദ്രാജ്കോട്ട് സെമിഹൈസ്പീഡ് റെയിലില് കേന്ദ്ര, റെയില്വേ ഓഹരിയുണ്ട്. ബംഗളൂരു സബര്ബന് റെയില്വേ കേന്ദ്രവും റെയില്വേയും കൂടി ഉള്പ്പെട്ട കമ്ബനിയാണ് നടപ്പാക്കുന്നത്, ഓഹരിയുമുണ്ട്. അതിനാല് കേരളത്തെ തഴയാനാവില്ല. വായ്പ കിട്ടുന്നത് ജപ്പാന് ജപ്പാന് ഇന്റര്നാഷണല് കോഓപ്പറേഷന് ഏജന്സി ജൈക്ക 0.2 0.5 ശതമാനം പലിശയ്ക്ക് എത്രതുക വേണമെങ്കിലും നല്കും. ഡോളര് വിനിമയനിരക്കിലെ വ്യത്യാസമാവുമ്ബോള് പലിശ 6 ശതമാനം വരെയാവാം. 2030 വര്ഷം തിരിച്ചടവ് കാലാവധി, 10 വര്ഷം മൊറട്ടോറിയം. റെയിലിന്റെ ഉപകരണങ്ങളും സിഗ്നലിംഗ് സംവിധാനവും ജപ്പാനില് നിന്ന് വാങ്ങണം. ലോക ബാങ്കുകള് ചൈനയിലെ ഏഷ്യന് ഇന്ഫ്രാസ്ട്രക്ചര് ഇന്വെസ്റ്റ്മെന്റ് ബാങ്ക്, ബ്രിക്സ് രാജ്യങ്ങളുടെ ന്യൂ ഡെവലപ്മെന്റ് ബാങ്ക്, ഫ്രഞ്ച് വികസന ബാങ്ക്, ഏഷ്യന് വികസന ബാങ്ക്, ജര്മ്മന് ബാങ്ക്, ലോക ബാങ്ക് എന്നിവരും സന്നദ്ധരാണ്. പക്ഷേ, ഇവര്ക്കൊന്നും ഒരു ബില്യണ് ഡോളറിനു മുകളില് 7100കോടി രൂപ ഒറ്റ വായ്പ നല്കാനാവില്ല. തിരിച്ചടവിന്റെ വഴി 1. മുടക്കുമുതലിന്റെ 8.1ശതമാനം പ്രതിവര്ഷം തിരിച്ചുകിട്ടാം 2. നഗരവികസനം കൂടിയാവുമ്ബോള് ഇത് 16ശതമാനമാവാം 3. ചരക്കുലോറികള് കൊണ്ടുപോവുന്ന റോറോ സര്വീസ് വരുമാനം പദ്ധതിക്ക് അന്തിമാനുമതി വേഗത്തിലാക്കണമെന്ന് കേന്ദ്രത്തോടാവശ്യപ്പെട്ടു. ഭൂമിയേറ്റെടുക്കലുമായി മുന്നോട്ടുപോകാന് കേന്ദ്ര ധനമന്ത്രാലയം അനുമതി നല്കിയിട്ടുണ്ട്. പിണറായി വിജയന് മുഖ്യമന്ത്രി ദൂരം 532 കി.മി വേഗം 200 കി.മി 66,405 കോടി ഭൂമിക്കും നഷ്ടപരിഹാരത്തിനും നിര്മ്മാണത്തിനും ഉള്പ്പെടെ ആകെ ചെലവ്